Sa Arapskog proljeća na islamističku zimu 
Oni žele demokraciju, istinski, ali to ne znači da znaju kako do nje i doći, kaže jedan od analitičara opisujući situaciju u arapskom svijetu
Nakon više od dvije i pol godine otkako je izbilo tzv arapsko proljeće, raspoloženje i situacija su se drastično promijenili - od ushićenja, do očajanja , zbog nasilja i krvoprolića širom Srednjeg istoka. Početkom 2011. godine Egipćani su bili uzbudjeni i ushićeni nakon što je narodnom pobunom okončana 30-godišnja vladavina tadašnjeg predsjednika Hosnija Mubaraka. Širom Srednjeg Istoka i u Sjevernoj Africi su skidani diktatori, a atmosfera medju pro-demokratskim prosvjednicima je bila euforična. Ovaj masovni pokret je nazvan Arapsko proljeće; medjutim, uskoro se vidjelo da je nada u budućnost bila lažna. James Phillips , viši analitičar za srednji istok u Fondaciji Heritage, kaže: Uskoro je veliki dio Srednjeg istoka zapao u kaos. Prošloga mjeseca je egipatska vojska svrgnula s vlasti prvoga predsjednika izabranog na slobodnim izborima, a potom iz zatvora pustila bivšeg lidera Hosnija Mubaraka. Prije toga je Sirija potonula u gradjanski rat. Sada postoje indikacije da je u ovom ratu u kojem je ubijeno preko 100 hiljada ljudi, korišteno i kemijsko oružje.Milicije povezane s al Qaidom se slobodno kreću područjem, dok civili bježe. Gotovo dva miliona ljudi su izbjeglice, što je veliki teret za susjede Sirije. U LIbiji postoji na stotine raznih milicija. Neke od njih su takodjer povezane s al Qaidom. Glas Amerike je putem Skype-a razgovarao s Jonathanom Schanzerom iz Fondacije za obranu demokracija, koji kaže: U Iraku , nakon izbora i povlačenja američkih snaga, došlo je do velikog povećanja terorizma i nasilja , dok raste napetost izmedju Sunita i Šiita. Šiitima prevodjena vlada je za najveći dio krvoprolića okrivila al Qaidu, a analitičari kažu da je to sve pogodno tlo za al Qaidu i njeno jačanje diljem Srednjeg istoka. Ponovo Jonathan Schanzer koji govori: Suniti protiv Šiita, islamisti protiv sekularnih, autoritarni protiv demokrata - sve to ključa trenutno na nemirnom srednjem istoku. James Phillips iz Fondacije Heritage kaže: Gospodin Phillips kaže da će trebati najmanje jedna generacija kako bi možda bio predjen težak put do demokracije na Srednjem istoku.